(1901) alsoe die mynne tot Gode ende totten naesten bynnen ende buten , dat die harde herten der sunderen , wanneer sij hoerden die heilige woerde der bruders , vloyende worden tot tranen ; ende die daer coelt quemen worden ontsteken mitten brande hoere woerden ende gengen met blijschappen van dan , opsettende hem voertan voer die sunden willen te weeren .Daer blenckede dat wapen des geestliken ridderschaps tegen alle gebreke , ende die olden mitten jongen leerden daer sterkelic te strijden tegen den duvel ende hoer eygen vleisch ende die bedriechnisse der werlt .Daer wederquam der older vader memorye ende die vuerige wanderinge der monnicke van Egipten ten leven , die halfdoet lach in der eerden , ende die staet ( fol .